CELEX: C2005/132/54
Language: et
Date: 2005-05-28 00:00:00
Title: Kohtuasi T-103/05: P., 11. veebruari 2005. aasta hagi Euroopa Ühenduste Komisjoni vastu

28.5.2005   
            
            
               ET
            
            
               Euroopa Liidu Teataja
            
            
               C 132/30
            
         P., 11. veebruari 2005. aasta hagi Euroopa Ühenduste Komisjoni vastu
   (Kohtuasi T-103/05)
   (2005/C 132/54)
   Kohtumenetluse keel: hispaania
   P., elukoht Barcelona (Hispaania), esitas 11. veebruaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on Barcelona advokatuuri advokaat letrado en ejercicio Matías Griful i Ponsati.
   Hageja palub esimese astme kohtul:
   
               1.
            
            
               tühistada vaidlustatud 28. oktoobri 2004. aasta otsus ja 10. mai 2004. aasta otsus;
            
         
               2.
            
            
               tunnustada hageja õigust saada ravi alates 15. aprillist 2004 kuni hetkeni, kui ta tunnistatakse meditsiiniliselt töövõimeliseks;
            
         
               3.
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Käesolev hagi on esitatud ametisse nimetava asutuse 28. oktoobri 2004. aasta otsuse peale, millega pärast sedastamist, et komisjoni meditsiiniteenistus oli kinnitanud hageja võimelisust ringi liikuda ja töötada poole kohaga, kinnitati tema palga (maksmise) peatamist alates 15. aprillist 2004 kuni hetkeni, millal ta naaseb Brüsselisse oma töökohustusi täitma.
   Sellega seoses kinnitatakse, et hageja, kelle nimetamist ametikohale komisjoni Barcelona esindusse õigustas tema perekondlik situatsioon, kannatab rahutuse ja depressiivsuse all selles esinduses ametikoha kaotamise tõttu.
   Oma nõuete toetuseks viitab hageja järgmistele asjaoludele:
   
               —
            
            
               Euroopa Sotsiaalharta artiklite 11, 12 ja 13, milles tunnustatakse õigust tervise kaitsele, sotsiaalkindlustusele ja sotsiaal- ja arstiabile, rikkumine;
            
         
               —
            
            
               16. aprilli 1964. aasta Euroopa Sotsiaalkindlustuskoodeksi II osa, eelkõige selle artikli 10 rikkumine, kuna andes õiguse arsti koduvisiitidele, on isikul ühtlasi õigus sellele, et ta ei pea haigena oma kodust väljuma;
            
         
               —
            
            
               Rahvusvahelise Tööorganisatsiooni konventsiooni nr 102 artikli 10 ja konventsiooni nr 130 artikli 13 rikkumine;
            
         
               —
            
            
               personalieeskirjade artiklite 72 ja 73 rikkumine.
            
         Lõpetuseks kinnitab hageja, et ta ei tea põhjuseid, miks leiti, et ta võib töötada üksnes poole kohaga.